Αγαπητοί/ές μαθητές/τριες

Στο πλαίσιο της ασύγχρονης εξ αποστάσεως εκπαίδευσης, θα θέλαμε να σας ενημερώσουμε για τα βήματα που θα μπορούσατε να ακολουθήσετε, για να βρείτε τις ηλεκτρονικές τάξεις που έχουν δημιουργήσει οι εκπαιδευτικοί του σχολείου μας, ακόμη και αν δεν έχετε δημιουργήσει λογαριασμό.

α) Στην αρχική σελίδα του πανελλήνιου σχολικού δικτύου αναζητούμε την **Ηλεκτρονική τάξη.**

β) Στο περιβάλλον που εμφανίζεται κάνουμε κλικ στην επιλογή **Μαθήματα.**

γ) Στην οθόνη που εμφανίζεται αναζητούμε το **νομό Πιερίας**, κάνουμε κλικ, επιλέγουμε **Δευτεροβάθμια Εκπαίδευση** και, κατόπιν, το σχολείο μας, **Γυμνάσιο Κάτω Μηλιάς.**

δ) Στο περιβάλλον που εμφανίζεται κάνουμε κλικ στα μαθήματα της τάξης μας που δεν είναι κλειδωμένα (σταδιακά θα είναι όλα ανοιχτά).

ε) Διαβάζουμε τυχόν ανακοινώσεις του μαθήματος και αναζητούμε υλικό που έχει αναρτήσει ο/η εκπαιδευτικός, κάνοντας κλικ στα **Έγγραφα.**

στ) Αποθηκεύουμε τα αρχεία που εμφανίζονται και τα επεξεργαζόμαστε με βάση τις οδηγίες που εμπεριέχονται σε αυτά. Τα αποστέλλουμε στον/στην εκπαιδευτικό όταν ζητείται και στην ηλεκτρονική διεύθυνση που σας δίνει ο/η ίδιος/α.

Υπάρχει μεγάλη πιθανότητα να μην μπορείτε να συνδεθείτε λόγω υπερφόρτωσης του δικτύου. Σε κάθε περίπτωση θα ενημερωθείτε για τα επόμενα βήματα.